
Ştire 
ANFP şi FNSAL – întâlnire de lucru
Agenţia Naţională a Funcţionarilor Publici (ANFP) informează că, în data de 3 iunie 2014, a organizat o întâlnire cu reprezentanţii Federaţiei Naţionale a Sindicatelor din Administraţia Locală. 
Scopul acestei întâlniri a vizat identificarea de soluţii pentru îmbunătăţirea cadrului legislativ existent în domeniul funcţiei publice, respectiv Legea nr. 188/1999 privind statutul funcţionarilor publici, Hotărârea de Guvern nr. 833/2007 privind normele de organizare şi funcţionare a comisiilor paritare şi încheierea acordurilor colective, fiind abordate subiecte precum: salarizarea unitară a funcţionarilor publici, cariera funcţionarilor publici.
Agenţia Naţională a Funcţionarilor Publici manifestă constant deschidere faţă de iniţiativele partenerilor de dialog social, având în vedere faptul că reprezentanţii sindicatelor sunt în contact direct cu problematicile existente în instituţiile şi autorităţile publice, referitoare la funcţia publică şi funcţionarii publici.

